
В блока, в който живеем има опасен балкон – от него падат големи парчета мазилка. Притестняваме се да не се стигне до инцидент. Ние сме домоуправители, а апартаментът е необитаем в момента. Кой трябва да ремонтира балкона – той част от фасадата ли се води (общи части)? Ако не – има ли някаква процедура, с която да уведомим собственика на балкона да вземе мерки?


 

Опасен балкон – кой е отговорен?
================================

 

Трябва да сезирате компетентните органи, които да направят необходимата проверка и да разпоредят необходимите действия. Това ще стане като подадете жалба или сигнал в канцеларията на общината или да изпратите по пощата. Кметът на общината назначава комисия, която да извърши проверка на място и да събере всички необходими данни за вида и състоянието на строежа. В зависимост от това дали проблемните обстоятелства могат да бъдат отстранени или не, кметът, без да е обвързан от становището на комисията, има право да издаде заповед за поправяне, заздравяване или премахне на опасния строеж.


Поздрави,  

адв. Николина Митова  

тел. 0898 303092


